kardosdrur/scandi-wiki huggingface dataset:
Oliver Ellsworth

Oliver Ellsworth (født 29. april 1745, død 26. november 1807) var en amerikansk advokat, dommer, politiker og diplomat. Han var en en amerikansk senator fra Connecticut og den tredje højesteretspræsident for De Forenede Staters Højesteret.

Baggrund 
Ellsworth blev født i Windsor, Connecticut, barn af kaptajn David og Jemima (født Leavitt) Ellsworth.

Referencer

Eksterne henvisninger 

 

Advokater fra USA 
Højesteretsdommere fra USA
Brodersby Kirke

Brodersby Kirke er en kirke, der ligger i Brodersby i det sydlige Angel i Sydslesvig i den nordtyske delstat Slesvig-Holsten. Kirken er viet til Skt. Andreas. Den er sognekirke for Brodersby Sogn.

Beskrivelse 
Kirken er opført i årene 1150-75 i romansk stil af kampesten. Kirken er beliggende lidt syd for landsbyen Brodersby tæt på fjorden Slien og overgangen til Mysunde. Stedet har allerede i før-kristen tid været en kultplads. Fra før-kristen tid er der også den skålesten, som er placeret i kirkens nordvæg. Folkesagnet lader kirken være bygget af to søstre, der boede på den nu forsvundne Brodersbygaard. Kirken har bjælkeloft.

Granitdøbefonten er fra opføreslestiden fra 1100-tallet. Den nuværende prædikestol med de fire evangelister er et barokarbejde fra 1726. På stolen er der dobbelt timeglas for at sikre at præstens prædiken ikke varede mere end en time. Det sengotiske korbuekrucifiks (triumfkors) på sydvæggen er fra 1400-tallet. Kirkens orgel er fra 1682. Orglet blev dog først 1786 overørt fra Ulsnæs Kirke. Pulpituret i kirkens vestlige del er fra 1739. Alteret fra 1726 er ikke bevaret. I stedet fik kirken 1956 et nyt bordalter. Pestvinduet (tilmuret lille vindue) er smykt med en Kristus-figur stående på verdenskuglen. Kirken blev i 1800-tallet udvidet med dels et vesttårn af træ, dels ved et våbenhus mod nord. Ved restaureringen i 1956 genåbnedes de romanske vinduer i skibets nordmur. Nordportalen er bevaret i brug. På kirkegården er indrettet danske soldatergrave fra krigene i 1848 og 1850. Præstegården er opført i 1827.

Billeder

Litteratur 
 M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 217
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 32, .

Eksterne henvisninger 

 Menighedens hjemmeside

Noter 

Kirker i Slesvig-Holsten
Fordoblingstid

Fordoblingstid er den tid det tager en population at blive dobbelt så stor. Hvis populationens relative vækstrate er konstant, er der tale om eksponentiel vækst. Eksempelvis vil antallet af bakterier i en prøve med optimale vækstbetingelser oftest vokse eksponentielt, og fordoblingstiden vil være tiden fra der er n bakterier til der er 2n bakterier. Fordoblingstiden betegnes T2.

Matematik
Bristol Castle

Bristol Castle var en normannisk fæstning, der blev bygget til forsvar af byen Bristol i Gloucestershire i England. Den blev opført efter den normanniske erobring af England, sandsynligvis med Vilhelm Erobreren som bygherre.

Ruinen blev ødelagt i Bristol Blitz under anden verdenskrig og består i dag kun af dele af kælderen og fundamentet. Området omkring fæstningen er  udlagt til den offentlige Castle Park.

De bevarede hvælvinger er Scheduled Ancient Monument.

Referencer

Se også 
 Liste over borge og slotte i England

Eksterne henvisninger 

 Bristol Castle : a history by Jean Manco from Bristol Past.
 English Heritage Monument No. 1009209
 Investigation History

Slotte i Gloucestershire
Castle
Borgruiner i Storbritannien
Borne Kirke

Borne Kirke er en kirke, der ligger i Borne i det sydøstlige Angel i Sydslesvig i den nordtyske delstat Slesvig-Holsten. Kirken er sognekirke i Borne Sogn.

Kirken er opført i 1200-tallet i romansk stil af mursten. Kirken er centralt beliggende i Slis Herred. Pladsen foran kirken omtales som tingplads og her skal tidligere have herredstinget været holdt. I 1557 blev ti formodede hekse brændt her. Kirken var i middelalderen viet til Jomfru Maria. Den har hverken tårn eller klokke. Op til 1785 havde Lindå gods patronatsretten over kirken. Det sengotiske våbenhus ved nordportalen kom omkring 1500 til. Interiøret består bl.a. af en grantidøbefont fra opførelsestiden. Døbefontens skål er fra 1670. Det sengotiske triumfkors er fra 1400-tallet. Prædikestolen med akanthusornamenter og lydhimmel er fra 1710. Stolen er forsynet med fire timeglas for at sikre at præstens prædiken ikke varede mere end en time. Bordalteret er fra 1941. Alterbordsforsiden (antemensale) viser evangelistsymbolerne og et krucifiks. Fattigbøssen (kirkeblok) til indsamling af almisser er fra 1741. Det nuværende orgel er fra 1997/1998. I 1938 blev som led i en re-romanisering det barokke pulpitur revet ned og det oprindelige bjælkeloft frilagt igen. De små vinduer og fordybninger fra den romanske periode blev igen åbnet. Vinduer og korbuen er smykket med rankeornamenter. Den fritstående Klokkestabel (klokkehus) af træ er fra 1693.

Billeder

Eksterne henvisninger 

 Menighedens hjemmeside

Noter 

Kirker i Slesvig-Holsten
Dereše

Dereše () er med 2.004 moh. den tredjehøjeste top i bjergkæden  Nedre Tatra i det centrale Slovakiet. Den ligger  mellem områdets højeste bjerge, Ďumbier og Chopok i øst, og Chabenec i vest. Dereše er et populært rejsemål blandt alpine skiløbere på trods af høj risiko for laviner. Den naturskønne sti på toppen af Dereše er omgivet af hundreder af varder .

Kilder og henvisninger

Bjerge og bakker i Slovakiet
Karpaterne
Distrikter i Slovakiet

Et okres eller distrikt er en administrativ enhed i Slovakiet. De hører under regionerne højere niveau end kommunerne.

Egenskaber 
Flere distrikter danner en "region" (slovakisk " kraj "). Et distrikt på den anden side består af et antal "kommuner" (slovakisk "obec"), som igen består af "matrikulære områder" (slovakisk "katastrálne územie").

Distrikter har været enheder for statsadministration i Slovakiet siden Habsburg-monarkiets tid bortset fra perioden fra 2004 til slutningen af 2013. I dag administreres hvert distrikt af et "distriktskontor" (okresný úrad). Siden slutningen af 2013 har der også været nogle specielle distriktskontorer, der har ansvaret (med hensyn til nogle udvalgte emner) ikke for et distriktsområde, men for et områdes region (kraj) - de kaldes "distriktskontor på Regionssædet" (okresný úrad v sídle kraja).

I perioden fra 2004 til slutningen af 2013 blev distriktskontorerne afskaffet og erstattet af "kredskontorer" (obvodný úrad), som normalt var ansvarlige for flere distrikter (undtagen Nové Zámky District, som var et distrikt med to kredskontorer) .

Slovakiet har i øjeblikket 79 distrikter, hovedstaden i Bratislava er opdelt i 5 distrikter og byen Košice i 4 distrikter. Distrikterne er opkaldt efter den største by i distriktet (tidligere kendt som "distriktsbyer").

Distrikter i Slovakiet 
Følgende tabel giver en oversigt over distrikterne sammen med befolkning, område og placering i Slovakiet.

Kilder og henvisninger 

 Urban and municipal statistics

 
Slovakiets geografi
Sørup Kirke (Sydslesvig)

Sørup Kirke er en kirke beliggende i landsbyen Sørup i det centrale Angel i Sydslesvig i den nordtyske delstat Slesvig-Holsten. Kirken er sognekirke i Sørup Sogn.

Beskrivelse 
Kirken er opført i romansk stil af kvadersten (tilhugne kampesten) i 1100-tallet. Byggeherre var muligvis Valdemar den Store, der også byggede Dannevirkes valdemarsmur. Det kan ikke udelukkes, at såvel kirken i Sørup som flere af omegnens øvrige kvaderstenkirker er bygget af samme person, der også udførte byggearbejder på Slesvig Domkirke. Kirken er viet til Jomfru Maria.

Den enskibede kirke består af en romansk apsis med rundbueblændinger, et kort indtrukket kor med spir og et skib med forlængelse mod vest samt et sengotisk 57 m højt tårn i vest. Tårnet fra ligedeles opført af kvadersten. Det halvrunde våbenhus ved sydsiden er fra omkring 1830. 1710 fik koret et tagrytter. Apsis er delt i fem arkader, som hviler hver på fire halvsøjler med terningkapitæler og fodstykker på en profileret sokkel. Over indgangen ved nordsiden er der et tympanon med Kristus mellem Peter og Paulus, som han overrækker henholdigvis nøgler og en skriftrulle. Samme motiv findes ved Slesvig Domkirkens petersportal. På den forreste søjlefod til højre ses Samson og løven.

Kirkens pokalformede døbefont fra 1200-tallet er af gotlandsk kalksten. Døbefontens relieffer gengiver scener fra Jesu liv (de hellige tre konger, barnemordet i Betlehem, arrestationen i Getsemane og Jesu korsfæstelse) samt Peter og Paulus, en hornet djævlefigur og en løve. Den barokke prædikestol med lydhimmel og timeglas er fra 1663. korbuekrucifikset (triumfkors) er fra 1300-tallet. Pulpituret med illustrationer fra Jesu liv er fra 1768, det blev forlænget i 1909.

Ifølge et lokalt folkesagn et kirkens nordside bygget bedre end sydsiden. Mens sydsiden blev bygget af kirkes bygmester Arkel, blev nordsiden bygget af hans svend Spang. En aften dræbte Arkel Spang ved Sørup Mølle, hvor de boede, fordi mesteren ikke kunne holde ud, at Spang var bedre end han selv. Broen ved gerningsstedet kaldes siden den Arkelspang.

I den danske periode indtil den 2. Slesvigske krig var kirkesproget i Sørup blandet dansk-tysk. Menigheden hører i dag under den lutherske nordtyske kirke.

Billeder

Litteratur 
 M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 272.
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 79 f., .
 875 Jahre St.-Marien-Kirche zu Sörup (1132-2007), Sørup 2007.

Eksterne henvisninger 

 Tegning af Sørup Kirke fra Johann Gottfried Burman Beckers samling
 Menighedens hjemmeside

Noter 

Kirker i Slesvig-Holsten
French Open-mesterskabet i herredouble 2021

French Open-mesterskabet i herredouble 2021 var den 120. turnering om French Open-mesterskabet i herredouble. Turneringen var en del af French Open 2021 og blev spillet i Stade Roland Garros i Paris, Frankrig i perioden 1. - 12. juni 2021.

Mesterskabet blev vundet af Pierre-Hugues Herbert og Nicolas Mahut, som i finalen besejrede Aleksandr Bublik og Andrej Golubev med 4-6, 7-6(1), 6-4 i en kamp, hvor Bublik undervejs servede for sejren ved stillingen 6-4, 5-4. Herbert og Mahut vandet dermed French Open-mesterskabet i herredouble for anden gang, og det var første gang i den åbne æra, at et rent fransk par vandt titlen to gange. Det var deres femte grand slam-titel i alt som makkere. Det sjetteseedede franske par havde afværget tre matchbolde i semifinalen mod Juan Sebastián Cabal og Robert Farah, inden de sikrede sig finalepladsen med cifrene 6-7(2), 7-6(2), 6-4.

Bublik og Golubev spillede deres blot fjerde turnering som makkere og blev det første kasakhiske par i en grand slam-finale.

Turneringens topseedede par, Nikola Mektić og Mate Pavić, der havde vundet seks turneringer i 2021 inden Roland-Garros, blev trukket ud af turneringen inden første runde, efter at begge spillere blev testet positiv for COVID-19.

Kevin Krawietz og Andreas Mies havde vundet de foregående to års mesterskaber, men Mies var dette år ukampdygtig efter en operation i sit højre knæ. I stedet stillede Krawietz op til sit titelforsvar med Horia Tecău som makker.

Hugo Nys blev den første spiller fra Monaco, der nåede kvartfinalen i en grand slam-turnering.

Pengepræmier og ranglistepoint 

Den samlede præmiesum til spillerne i herredouble androg € 1.635.879 (ekskl. per diem), hvilket var et fald på godt 24 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv franske par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2021
 French Open-mesterskabet i damesingle 2021
 French Open-mesterskabet i damedouble 2021
 French Open-mesterskabet i mixed double 2021

Eksterne henvisninger 
 Roland-Garros

Noter 

French Open 2021
2021
ATP Tour 2021
Liège-Bastogne-Liège 2020

Liège-Bastogne-Liège 2020 var den 106. udgave af cykelløbet Liège-Bastogne-Liège. Det var oprindeligt planlagt til at være afholdt 26. april, men det blev udskudt grundet coronaviruspandemien til 4. oktober. Løbet var en del af UCI's World Tour-kalender i 2020.

Primož Roglič slog en jublende Julian Alaphilippe på målstregen. Alaphilippe blev senere deklasseret til femtepladsen efter en ureglementeret spurt.

Resultater

Hold og ryttere

Danske ryttere
Michael Valgren kørte for 
Alexander Kamp kørte for 
Mads Pedersen kørte for 
Jonas Vingegaard kørte for 
Christopher Juul-Jensen kørte for

Startliste

Se også 
 Liège-Bastogne-Liège for kvinder 2020

Referencer

Eksterne henvisninger 

2020
UCI World Tour 2020
Kong Christian IX Land

Kong Christian IX Land er et kystområde i det sydøstlige Grønland i Sermersooq Kommune, der vender ud mod Danmarksstrædet, og strækker sig gennem polarcirklen fra 65°N til 70°N. Kystområdet blev opkaldt i september 1884 af Gustav Frederik Holm, der navngav det efter den daværende regerende Kong Christian IX.

Referencer 

Grønlands geografi
Stabystenen

Stabystenen er et monument  over Stabys historie i tekst og billeder/relieffer, der står ved vejen udenfor Staby kirkegård i Staby, Holstebro Kommune. 

Stenen er et resultat af tidligere skoleleder Rudolf Uhres  meget personlig fortolkning af sognets historie, og blev til i et samarbejde med billedhuggeren Henrik Vilhelm Voldmester fra Husby.

Den blev indviet 4. maj 1995.

Galleri 
Stabystenen har 4 sider

Vikingeskib 
Vikingeskibet henviser til at det i vikingetiden var muligt at sejle fra Vesterhavet og helt til Staby.

Kilder og henvisninger

Monumenter i Danmark
Bygninger, konstruktioner og anlæg i Holstebro Kommune
Store Vi Kirke

Store Vi Kirke er en kirke i landsbyen Store Vi syd for grænsen i Sydslesvig i den nordtyske delstat Slesvig-Holsten. Kirken er sognekirke i Store Vi Sogn.

Kirken er opført af marksten i romansk stil i årene mellem 1170 og 1190. Kirken er i middelalderen viet til Sankt Laurentius. Både skib og kor har flade bjælkelofter. Korbuen er på et tidspunkt blevet ændret til en spidsbue. De retkantede portaler er bevaret, nordportalen er dog tilmuret. I murværket er indsat en sten med en figur, muligvis en helleristning. Tagrytteren og våbenhuset er tilføjet i 1747. Skibet er på et tidspunkt blev forlænget mod vest med otte meter.

Af interiøret kan bl.a. nævnes prædikestolen fra 1630. Reliefferne på prædikestolen gengiver bl.a. syndefaldet og korsfæstelsen. Altertavlen fra første halvdel af 1600-tallet fremstiller nadveren, flankeret af Paulus med sværd og formodentlig Peter. Døbefonten i træ og dåbshimlen stammer fra 1794. Over korbuen er opsat en krucifiksgruppe. I kirken opbevares flere træfigurer såsom en Maria med barn fra 1300-tallet, Laurentius og Smertensmanden. På skibets nordvæg er der ophængt et epitafium fra 1654. Apostelmalerier på vestpulpituret er fra 1700-tallet.

Store Vi Kirke er nævnt i Martin A. Hansens og maleren Sven Havsteen-Mikkelsens rejsebeskrivelser til Danmarks middelalderkirker, der blev grundlaget for bogen Orm og Tyr, 1987. Kirken nævnes også i et lokalt folkesagn, som omhandler to kæmper, som var i færd med at bygge kirkerne i Medelby og Store Vi. Da de kun havde en hammer, kastede de den skiftevis til hinanden. Derved kom de til at beskadige kirken i nabobyen Valsbøl. Kirkesproget i sognet var i årene før 1864 blandet dansk-tysk.

Litteratur 
 M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 183

Eksterne henvisninger 

 Menighedens hjemmeside
 Tegning af Store Vi Kirke fra Johann Gottfried Burman Beckers samling

Noter 

Kirker i Slesvig-Holsten
French Open-mesterskabet i damedouble 2021

French Open-mesterskabet i damedouble 2021 var den 104. turnering om French Open-mesterskabet i damedouble. Turneringen var en del af French Open 2021 og blev spillet i Stade Roland Garros i Paris, Frankrig i perioden 2. - 13. juni 2021.

Mesterskabet blev vundet af Barbora Krejčíková og Kateřina Siniaková, som i finalen besejrede Bethanie Mattek-Sands og Iga Świątek med 6-4, 6-2. Det tjekkiske par vandt dermed deres anden French Open-titel som makkere, efter at de havde vundet titlen for første gang i 2018, og det var deres tredje grand slam-titel i alt som makkere. For Krejčíková var sejren den syvende grand slam-titel i karrieren, mens Siniaková vandt sin tredje grand slam-titel.

Dagen inden damedoublefinalen havde Barbora Krejčíková også vundet damesingletitlen, og dermed blev hun den første kvinde til at vinde både single- og doubletitlen ved samme grand slam-turnering, siden Serena Williams udførte denne bedrift ved Wimbledon-mesterskaberne 2016, og ved French Open blev sejren i begge rækker senest opnået af Mary Pierce i 2000. Triumfen medførte endvidere, at Krejčíková efter turneringen overtog førstepladsen på WTA's verdensrangliste i double fra Kristina Mladenovic.

Jana Sizikova, der stillede op med Jekaterina Aleksandrova som makker, blev kort efter parrets nederlag i første runde anholdt af politiet, og samtidig blev hendes hotelværelse ransaget. Sizikova var under anklage for matchfixing under det foregående års mesterskab, hvor hun sammen med Madison Brengle tabte i første runde til Andreea Mitu og Patricia Maria Țig. Anklagen drejede sig specifikt om, at hun havde sørget for at parret tabte femte parti i kampens andet sæt, hvor hun bl.a. begik to klare dobbeltfejl.

Pengepræmier og ranglistepoint 

Den samlede præmiesum til spillerne i damedouble androg € 1.635.879 (ekskl. per diem), hvilket var et fald på godt 24 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv franske par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2021
 French Open-mesterskabet i damesingle 2021
 French Open-mesterskabet i herredouble 2021
 French Open-mesterskabet i mixed double 2021

Eksterne henvisninger 
 Roland-Garros

Noter 

French Open 2021
2021
WTA Tour 2021
Henrik Vilhelm Voldmester

Henrik Vilhelm Voldmester (født 29. maj 1946 på Frederiksberg - død 28. juni 2021 i Husby) var en dansk autodidakt billedhugger. Han debuterede i 1979. Han udstillede i 1980 på den statsanerkendte censurerede kunstudstilling Kunstnernes Sommerudstilling. Henrik Vilhelm Voldmester arbejdede i sine tidligere år hovedsageligt  i sten som materiale, men fra 2002 arbejdede han med bronzestøbning, og senere også med støbninger i aluminium. Flere af Voldmesters arbejder er inspireret af temaet dyr, både virkelige dyr og fabeldyr. Han har udført flere udsmykningsopgaver over hele landet.

Henrik Vilhelm Voldmester boede i Husby i Vestjylland, hvor han også havde sit galleri, SkulpturGalleriet.

Hans arbejder kan ses over hele landet, men mest i og omkring Husby og områdets øvrige byer.  Således kan man se værker som fx Stabystenen øst for Staby Kirke. I Ulfborg finder man hans skulpturer blandt andet foran Lægehuset, i Tinghuset og Vestjysk Fritidscenter. Vest for Husby kan man på Græmvej møde Jyllandsstenen.  I Holstebro findes bl.a. skulpturene Vikingeskibet ved Rolf Krake-skolen og Løven ved Løveapoteket.

I maj 2021 indviedes Henrik Voldmesters værk Spor af Fenriz placeret ved den nordlige indkørsel til Ulfborg. 

Natten til mandag d. 28. juni 2021 døde Henrik Voldmester af et hjertestop.

Referencer

Eksterne henvisninger 

 Henrik Vilhelm Voldmesters hjemmeside: voldmester.dk
 
 Om Henrik Vilhelm Voldmester  på vestjydskekunstnere.dk

Billedhuggere fra Danmark
Personer fra Frederiksberg
Satrup Kirke

Satrup Kirke er en kirke, der ligger i landsbyen Satrup i Midtangel i Sydslesvig i den nordtyske delstat Slesvig-Holsten. Kirken er sognekirke i Satrup Sogn.

Den senromanske kampestenskirke er opført omkring år 1200. Kirken er viet Skt. Laurentius. Ved kirkens nordvesthjørne findes et indmuret sten med et relief af en ridder på en lille hest i fuld galop. Billedkvaderen er opført i grovkornet granit. Dens dimensioner er 48 cm i højden, 66 cm i bredden og 28 cm i dybden. Kirkeskibet har fladt bjælkeloft med ornamentale malerier fra 1959, mens koret er dækket af sengotisk krydsribbehvælv. Flere romanske rundbuevinduer er bevaret. Det nuværende tårn er fra 1903, og afløste en ældre fritstående klokkestabel.

Af kirkens interiør kan bl.a. nævnes den søjleindelte barokaltertavle fra 1734. Døbefonten af gotlandsk granit er fra 1200-tallet. Den sengotiske korsfæstelsesgruppe er fra 1400-tallet. Den udskårne prædikestol fra senrenæssancen er fra 1607. Prædikestolens fem felter viser centrale temaer fra Jesu liv.

Kirkesproget i sognet var i årene før 1864 blandet dansk-tysk. Menigheden hører i dag under den nordtyske lutherske kirke.

Litteratur 
 M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 377.
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 70, .

Eksterne henvisninger 

 Menighedens hjemmeside

Noter 

Kirker i Slesvig-Holsten
Angel
Victor Campenaerts

Victor Campenaerts (født 28. oktober 1991) er en professionel cykelrytter fra Belgien, der er på kontrakt hos .

Ved EM i landevejscykling blev han i 2017 og 2018 europamester i enkeltstart. Disse er to af syv sejre som professionel, hvoraf de seks er vundet på enkeltstarter. Eneste sejr i et linjeløb var 4. etape ved Belgien Rundt 2019, hvor han også endte på løbets samlede andenplads.

I den mexicanske by Aguascalientes slog Campenaerts den 16. april 2019 timerekorden, da han kørte 55,089 km.

Referencer

Eksterne henvisninger 

 

Mandlige cykelryttere fra Belgien
Havetoft Kirke

Havetoft Kirke er en kirke i romansk stil beliggende på en høj nord for landsbyen Havetoft i Sydslesvig i den nordtyske delstat Slesvig-Holsten. Kirken er sognekirke i Havetoft Sogn.

Kirken er opført 1180 dels af rå, dels af tilhugne kampesten. Nordportalen er tilmuret. Skibet og kor fik indbygget krydshvælv i gotisk tid. Indtil 1463 havde Havetoft haft fælles præst med menigheden i Siversted Sogn (også kaldt Stenderup Sogn). Kirken er viet til Sankt Maria.

Døbefonten er et romansk granitarbejde fra 1200-tallet. Døbefontens kumme er dekoreret med syv fortløbende kløverbladbuer og relieffer af Jomfru Maria mellem tre apostle og de tre hellige konger. Det sengotiske korbuekrucifiks (triumfkors) er fra 1400-tallet. Den enkle prædikestol i renaissance-stil er fra omkring 1580. Stolen blev malet med evangelistsymbolerne i 1956. Kirkens epitafium i en ældre renæssanceramme er fra 1704. Altertavlen er malet af billedhuggeren Peter Clausen fra Satrup i 1863. Motivet er den sidste nadver. Sidefelterne fra 1956 viser en pelikan og en lam (agnus dei) som kristussymboler. Kirkens Marcussen-orgel er fra 1883. Ved en omfattende renovering i 1955/56 blev de romanske vinduer i nordmuren igen åbnet, pulpituret blev ombygget til dets nuværende halvcirkelform. Pulpiturets felter er 1998/1999 malet med bibliske motiver fra både den gamle og nye testamente.

Kirken har ikke tårn, men en fritstående klokkestabel af træ fra 1763 med tre klokker. Et ældre klokkehus brandte ned i 1759. Kirkegårdsporten fra 1626 er den ældste i Angel.

Kirkesproget i sognet var i årene før 1864 blandet dansk-tysk. Menigheden hører i dag under den nordtyske lutherske kirke.

Litteratur 
 M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 373.
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 51, .

Eksterne henvisninger 

 Menighedens hjemmeside
 Tegning af Havetoft Kirke fra Johann Gottfried Burman Beckers samling

Noter 

Kirker i Slesvig-Holsten
Angel